hotchpotch/miracl-hf-unified huggingface dataset:
ভূতুরে রেলগাড়ি (লোকাচারবিদ্যা)
ভূতুরে রেলগাড়ি হলো ভূতুরে যানবাহন-এর অন্তর্ভুক্ত কোন রেলগাড়ি বা ট্রেন যা মানুষের কাছে অস্বাভাবিক বলে মনে হয়।ভূতুরে রেলগারি নামে বিভিন্ন সময় বিভিন্ন ধরনের নাটক, টেলিভিশন অনুষ্ঠান, চলচ্চিত্র, অ্যালবাম, সঙ্গীত ও অন্যান্য সৃষ্টিকর্ম তৈরি করা হয়েছে। তার মধ্যে উল্লেখযোগ্য কিছু হলো,
ময়দান মেট্রো স্টেশন
ময়দান মেট্রো স্টেশন হল কলকাতা মেট্রোর একটি স্টেশন।
পার্ক স্ট্রীট মেট্রো স্টেশন
পার্ক স্ট্রীট মেট্রো স্টেশন হল কলকাতা মেট্রোর একটি স্টেশন।
ভারতীয় জাদুঘর
ভারতীয় জাদুঘর হল ভারতের বৃহত্তম জাদুঘর। ১৮১৪ সালে ব্রিটিশ ভারতের রাজধানী কলকাতায় এশিয়াটিক সোসাইটি অফ বেঙ্গল এই জাদুঘর প্রতিষ্ঠা করে। জাদুঘরের প্রতিষ্ঠাতা কিউরেটর ছিলেন ড্যানিশ বোটানিস্ট ড. নাথানিয়েল ওয়ালিচ।
কলকাতা জাদুঘর একটি সাংস্কৃতিক ও বিজ্ঞান জাদুঘর। এর ছয়টি বিভাগ রয়েছে – শিল্পকলা, পুরাতত্ত্ব, নৃতত্ত্ব, ভূতত্ত্ব, প্রাণীতত্ত্ব ও অর্থনৈতিক উদ্ভিজ্জ। ভারতীয় সংবিধানের সপ্তম তফসিলে এই প্রতিষ্ঠানকে জাতীয় গুরুত্বপূর্ণ প্রতিষ্ঠানের মর্যাদা দেওয়া হয়েছে। এটি বিশ্বের অন্যতম প্রাচীন জাদুঘর। এখন এটি ভারত সরকারের সংস্কৃতি মন্ত্রকের পরিচালনাধীন।
১৭৮৪ সালে স্যার উইলিয়াম জোন্স এশিয়াটিক সোসাইটি অফ বেঙ্গল প্রতিষ্ঠা করেন। ১৭৯৬ সালে সোসাইটির সদস্যরা মানুষের তৈরি বস্তু ও প্রাকৃতিক সামগ্রী নিয়ে একটি জাদুঘর স্থাপনের সিদ্ধান্ত নেন। ১৮০৮ সালে জাদুঘর তৈরির কাজ শুরু হয়। এই বছরই ভারত সরকার সোসাইটিকে চৌরঙ্গী অঞ্চলে জাদুঘর তৈরির জন্য জমি দেয়।
১৮১৪ সালের ২ ফেব্রুয়ারি ডাচ উদ্ভি্দতত্ত্ববিদ ড. নাথানিয়েল ওয়ালিচ (তাঁকে শ্রীরামপুরের যুদ্ধের সময় বন্দী করা হয়েছিল ও পরে মুক্তি দেওয়া হয়েছিল) কলকাতায় জাদুঘর স্থাপনের সম্পর্থনে একটি চিঠি লেখেন। তিনি বলেছিলেন, এই জাদুঘরে দুটি বিভাগ থাকা উচিত। একটি পুরাতাত্ত্বিক, নৃতাত্ত্বিক ও প্রযুক্তিগত এবং অপরটি ভূতাত্ত্বিক ও প্রাণিতাত্ত্বিক। তিনি তাঁর সংগ্রহের কিছু সামগ্রীও জাদুঘরে দান করতে চান।
সোসাইটি এই প্রস্তাব গ্রহণ করেন। ড. ওয়ালিচ সেই সময় ছলেন এশিয়াটিক সোসাইটির প্রাচ্য জাদুঘরের সুপারিনটেন্ডেন্ট। তাঁকেই ভারতীয় জাদুঘরের প্রথম সাম্মানিক পরিচালক (কিউরেটর) নিযুক্ত করা হয়। ১৮১৪ সালের ১ জুন তিনি কার্যভার গ্রহণ করেন। জাদুঘর প্রতিষ্ঠার পর থেকে তাঁর উৎসাহেই জাদুঘরের আকার দ্রুত বৃদ্ধি পেতে থাকে। সংগ্রাহকরা ছিলেন ইউরোপীয়। একমাত্র ভারতীয় সংগ্রাহক ছিলেন বাবু রামকমল সেন। ইনি পরে সোসাইটির ভারতীয় সচিব হয়েছিলেন। ড. ওয়ালিচ প্রতিষ্ঠার সময় জাদুঘরকে সবচেয়ে বেশি সামগ্রী দান করেছিলেন। ১৮১৬ সাল পর্যন্ত জাদুঘরে দান করা ৭৪টি সামগ্রীর মধ্যে ৪২টি ছিল উদ্দিজ্জ।
ড. ওয়ালিচ পদত্যাগ করার পর মাসিক ৫০ থেকে ১০০ টাকা বেতনে কিউরেটর নিয়োগ শুরু হয়। ১৮৩৬ সাল পর্যন্ত এশিয়াটিক সোসাইটি এই বেতন দিত। এরপর সোসাইটির ব্যাঙ্কার পামার অ্যান্ড কোম্পানি দেউলিয়া হয়ে গেলে সরকার বেতন দিতে শুরু করে। জাদুঘর ও গ্রন্থাগারের রক্ষনাবেক্ষণের জন্য মাসিক ২০০ টাকা অনুদান দেওয়া শুরু হয়। ১৮৪০ সালে সরকার জাদুঘর ভূতাত্ত্বিক ও খনিজ সংগ্রহ বিভাগ চালুর ব্যাপারে আগ্রহী হয়ে আরও ২৫০ টাকা মাসিক অনুদান দিতে শুরু করে শুধুমাত্র ভূতত্ত্ব বিভাগের জন্য। একটি নতুন বাড়ির প্রয়োজন হয় এই সময়। বাড়ির নকশা করেন ওয়াল্টার আর গ্র্যানভিল। ১৮৭৫ সালে ১,৪০,০০০ টাকা ব্যয়ে এই নতুন বাড়িটি তৈরি হয়। ১৮৭৯ সালে সাউথ কেনসিংটনের ইন্ডিয়ান মিউজিয়ামের সংগ্রহের একাংশ এই জাদুঘরে আসে।
১৯১৬ সালে জুওলজিক্যাল সার্ভে অফ ইন্ডিয়ার অনুদানে জাদুঘরে প্রাণিতত্ত্ব এবং ১৯৪৫ সালে অ্যানথ্রোপোলজিক্যাল সার্ভে অফ ইন্ডিয়ার অনুদানে নৃতাত্ত্বিক বিভাগ চালু হয়।
২০০৯ সালের হিসেব অনুযায়ী, জাদুঘরের গুরুত্বপূর্ণ সংগ্রহের মধ্যে রয়েছে একটি মিশরীয় মমি, ভারহুতের বৌদ্ধ স্তুপ, অশোক স্তম্ভ (ভারতীয় প্রজাতন্ত্রের জাতীয় প্রতীক), প্রাগৈতিহাসিক প্রাণিদের ফসিল, শিল্প সংগ্রহ, দুষ্প্রাপ্য প্রাচীন সামগ্রী ও ভূতাত্ত্বিক প্রস্তর সংগ্রহ।
বাবুঘাট
বাবুঘাট হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত।
ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম বাবু রাজচন্দ্র দাস ঘাট। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান। এটি কলকাতার দ্বিতীয় প্রাচীনতম ঘাট।
বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়।
হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ চায়।
ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে। বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড।
চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন।
ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত।
আউটরাম ঘাট
আউটরাম ঘাট হল কলকাতা শহরের হুগলি নদীর তীরে অবস্থিত একটি ঐতিহাসিক ঘাট।
ঊনবিংশ শতাব্দীতে ব্রিটিশ সরকার স্যার জেমস আউটরামের স্মৃতিতে এই ঘাটটি নির্মাণ করেছিল। সেই যুগে পূর্ববঙ্গ ও ব্রহ্মদেশ থেকে আগত জাহাজের প্রধান মুরিং হিসেবে ব্যবহারের জন্য এই ঘাটটি ব্যবহৃত হত। বাবুঘাটের দক্ষিণে এই ঘাটটি অবস্থিত।
প্রতিহিংসাপরায়ণ ভূত
পুরাণে ও লোকসাহিত্যে, প্রতিহিংসাপরায়ণ ভূত বা প্রতিহিংসাপরায়ণ আত্মা বলতে সেই সব মৃত আত্মাকে নির্দেশ করা হয় যারা মৃত্যুর পর তাদের উপর ঘটা বিভিন্ন অবিচার যেমন; অস্বাভাবিক মৃত্যু, নিষ্ঠুরতা ও অন্যান্য অবিচারের জন্য প্রতিশোধ নিতে ফিরে আসে। এ কারণে কিছু কিছু সংস্কৃতিতে অন্ত্যেষ্টিক্রিয়া, সমাহিত করা বা শবদাহ অনুষ্ঠানগুলো গুরুত্বপূর্ণ হিসেবে বিবেচিত হয়; প্রতিহিংসাপরায়ণ ভূতদের সেই অসুখী সব ভূতও বলা হয় যাদের মৃত্যুর পর তাদের শেষকৃত্য অনুষ্ঠান বা এধরনের আচার সঠিকভাবে পালিত হয়নি।
প্রাচীন বিভিন্ন সংস্কৃতিতেও প্রতিহিংসাপরায়ণ ভূতের বিশ্বাস প্রচলিত ছিল। বিভিন্ন কিংবদন্তি ও বিশ্বাস অনুসারে, এসব ভূতেরা জীবিতদের বিশ্বে লক্ষ্যহীনভাবে ও অস্থিরভাবে ঘুরে বেড়ায় এবং প্রতিশোধ নেওয়ার উত্তম সময় সন্ধান করে। যখন প্রতিশোধ নেওয়া শেষ হয়ে যায় তখন তার মৃতদের দুনিয়ায় ফিরে যায় কিন্তু কিছু কিছু ক্ষেত্রে এরা অসন্তুষ্ঠ থাকে। কিছু কিছু সংস্কৃতিতে বিশ্বাস করা হয় প্রতিহিংসাপরায়ণ ভূতেরা সাধারণত নারী হয়ে থাকে; বিশ্বাস অনুসারে, যে সকল নারীদের বেঁচে থাকতে তাদের উপর অন্যায়-অত্যাচার করা হয়েছে এবং হতাশা নিয়ে মৃত্যুবরণ করেছে তারাই পরবর্তীকালে মৃত্যুর পর প্রতিহিংসাপরায়ণ ভূতে পরিণিত হয়।
বিভিন্ন সংস্কৃতিতে প্রতিহিংসাপরায়ণ ভূত তাড়ানোর জন্য মন্ত্র ও তাদের হাত থেকে নিবৃত্তির জন্য সামাজিক ও ধর্মীয়ভাবে বিভিন্ন আচার অনুষ্ঠান পালন করা হয়ে থাকে। প্যরাগুয়ের উত্তরের "আচি জাতিগোষ্ঠীর" লোকজন প্রথাসিদ্ধ সমাধির পরিবর্তে শবদাহ সমাহিত করাকে খুবই বিপদজ্জনক মনে করে এবং এতে প্রতিহিংসাপরায়ণ ভূতের আক্রমনের ঝুঁকি রয়েছে বলে বিশ্বাস করে। যেকোন স্থানে কোন ব্যক্তি খুন হলে এবং মৃতদেহ সঠিকভাবে সমাহিত করা না হলে; মৃতদেহ পুনরায় কবর থেকে উঠানো হয় এবং পরবর্তীতে খারাপ আত্মাদের হাত থেকে বাঁচার জন্য সঠিক আচার অনুষ্ঠানের মাধ্যমে পুনরায় সমাহিত করা হয়।
বিভিন্ন দেশে সমসাময়িক চলচ্চিত্র পতিহিংসাপরায়ণ ভূতের কাহিনী নিয়ে তৈরি করা হয়েছে; যেমন, দ্য গ্রাজ, দ্য পিট এন্ড দ্য পেন্ডুলাম, দ্য ফগ, দ্য ওয়ার্ড, ক্যসাদাগা, কাল, লেফ্ট ফর ডেড, বিশ সাল বাদ, ডার্লিং, রাগিনী এমএমএস, ডার্ক স্যাডোস ও দ্য ট্রাবলসাম নাইটস চলচ্চিত্র ধারাবাহিক। এছাড়াও কিছু টেলিভিশন ধারাবাহিক যেমন, স্পুকি ভ্যালেন্টাইন, স্পুকি নাইট, কার্মেড এন্ড ঘোস্ট উইসপারার ও জনপ্রিয় থাই টেভিভিশন অপেরা রেঙ গাও। কিছু কিছু উপন্যাস যেমন, তামির ত্রিয়াদ ও তামসিন, কমিকস যেমন, জেন্টেলম্যান ঘোস্ট এন্ড জাজ ডেথ, অ্যানিমেশন ধারাবাহিক যেমন, ড্যানি ফেন্টম ও অ্যাডভেঞ্চার গেম যেমন, জো মিথোসও পতিহিংসাপরায়ণ ভূতের কাহিনী নিয়ে নির্মিত।
ভূতুরে যানবাহন
লোকসাহিত্যে ভূতুরে বা ভৌতিক যানবাহন বলতে সেই সব যানবাহনকে বুঝানো হয়, যেগুলো কোন প্রকার উপস্থিতির প্রমাণ না দিয়েই অন্য যানবাহনের দূর্ঘটনার কারণ হয়ে দাঁড়ায়, মৃত্যু ঘটায় এবং বিভিন্ন ধরনের ক্ষতি সাধান করে। ভূতুরে যানবাহন যে কোন ধরনের হতে পারে; যেমন, স্থলপথ, জলপথ ও আকাশপথ।
ভৌতিক যানবাহন নিয়ে কোন বৈজ্ঞানিক গবেষণা বা কোন ব্যখ্যা দেওয়া হয়নি কিন্তু মানুষ এই গল্পকে শহুরে কিংবদন্তী হিসেবে গ্রহণ করেছে। আইনি দিক বিবেচনায় আনলে, ভৌতিক যানবাহর হল সেইসব যানবাহন যা কোন বীমাকৃত যানবাহনের সাথে সংর্ঘষ করে বীমাকৃত যানকে মারাত্বক ক্ষতিগ্রস্থ করে কিন্তু কোন প্রকার উপস্থিতির প্রমান থাকে না।
পদটীকা
উৎস
দ্য ওয়েব অফ ইন্ডিয়ান লাইফ
দ্য ওয়েব অফ ইন্ডিয়ান লাইফ (১৯০৪) হল ভগিনী নিবেদিতার লেখা একটি বই। বইটি একটি প্রবন্ধ সংকলন। প্রকাশের পর বইটি খুবই জনপ্রিয় হয়। বইটির ভূমিকা লিখে দিয়েছিলেন রবীন্দ্রনাথ ঠাকুর।
এই বইতে নিবেদিতা ভারতের নানা বিষয় নিয়ে আলোচনা করেছেন। এর মধ্যে প্রধান হল ভারতীয় হিন্দুদের জীবন। ভারতের বর্ণব্যবস্থা নিয়েও নানা কথা আলোচনা করা হয়েছে এখানে। এছাড়া সমাজে নারীর স্থান, জন্ম ও মৃত্যু নিয়ে বৈদিক মত, তীর্থযাত্রা, ভারতে ইসলামের আগমন ইত্যাদি বিষয়ও আলোচিত হয়েছে।
সুসিলো বামবাং ইয়ুধনো
সুসিলো বামবাং ইয়ুধনো, (উচ্চারণ ; ; জন্ম: ৯ সেপ্টেম্বর, ১৯৪৯) পূর্ব জাভার পাসিটান এলাকায় জন্মগ্রহণকারী ইন্দোনেশিয়ার বিশিষ্ট রাজনীতিবিদ ও সেনাবাহিনীর অবসরপ্রাপ্ত জেনারেল অফিসার। বৈশ্বিক পর্যায়ে সংক্ষেপে তিনি এসবিওয়াই নামে পরিচিত হয়ে আছে। ২০০৪ সাল থেকে তিনি ইন্দোনেশিয়ার ৬ষ্ঠ হন। পাশাপাশি ইন্দোনেশিয়ার ডেমোক্র্যাটিক পার্টির সভাপতি হিসেবেও রয়েছেন তিনি।
ইয়ুধনো নিম্ন-মধ্যবিত্ত শ্রেণীর পরিবারের সন্তানরূপে পূর্ব জাভার প্যাসিটান রিজেন্সি’র আর্যোসারি এলাকার ট্রিমাস গ্রামে জন্মগ্রহণ করেন। "রাদেন সোকোতজো" ও "সিতি হাবিবা" ছিলেন তাঁর বাবা-মা। তাঁর পিতা রাদেন সোকোতজো ছিলেন মাঝারীসারির একজন সামরিক কর্মকর্তা। তিনিও পিতার পদাঙ্ক অনুসরণ করেন। সংস্কৃত ভাষার একটি শাখা জাভানীয় ভাষায় তাঁর নামকরণ হয়েছে। "সু" শব্দের অর্থ ভালো, "সিলা" অর্থ আচরণ। "বামবাং" জাভানীয় ভাষায় বালকদের জন্য উপযোগী সনাতনী নাম। "ইয়ুধনো" এসেছে যোদ্ধা থেকে।
শৈশবকাল থেকেই তিনি সেনাবাহিনীতে যোগ দেয়ার ইচ্ছে পোষণ করেছিলেন। বিদ্যালয় জীবনে তিনি প্রাতিষ্ঠানিক বিদ্যাগ্রহণের পাশাপাশি কবিতা, ছোট গল্প ও অভিনয় করতেন। এছাড়াও তিনি সঙ্গীত এবং ক্রীড়ানুরাগী ছিলেন। তিনি ও তাঁর বন্ধুরা মিলে "ক্লাব রাজাওয়ালী" নামে একটি ভলিবল ক্লাব এবং "গায়া তেরুনা" নামের একটি ব্যান্ড দল প্রতিষ্ঠা করেন। ইন্দোনেশীয় সামরিক একাডেমি থেকে ১৯৭৩ সালে স্নাতক ডিগ্রী সম্পন্ন করে সামরিকবাহিনীতে যোগদান করেন। এক ক্ষমতাধর জেনারেলের কন্যা ক্রিস্টিয়ানি হেরাবতীকে বিয়ে করে তাঁর দ্রুত র‌্যাঙ্কিংয়ে উত্তোরণ ঘটে। সামরিক কর্মকর্তা হিসেবে ইয়ুধনো বিদেশ থেকে ব্যাপক অভিজ্ঞতা অর্জন করেন। ১৯৮০-এর দশকে মার্কিন যুক্তরাষ্ট্রের সেনাবাহিনী’র ইনফ্যান্ট্রি অফিসার অ্যাডভান্স কোর্স, ইউ.এস. আর্মি কমান্ড এন্ড জেনারেল স্টাফ কলেজ থেকে ১৯৯১ সালে প্রশিক্ষণ গ্রহণ করেন। ওয়েবস্টার ইউনিভার্সিটি থেকে ব্যবসায় প্রশাসনে স্নাতকোত্তর ডিগ্রী লাভ করেন। এছাড়াও, ইন্দোনেশিয়ার বোগোর এগ্রিকালচারাল ইন্সটিটিউট থেকে ২০০৪ সালে অর্থনীতিতে পিএইচডি ডিগ্রী অর্জন করেছেন তিনি।
২০০৪ সালের রাষ্ট্রপতি নির্বাচনে তিনি বিজয়ী হয়েছিলেন। এ নির্বাচনে তিনি সাবেক রাষ্ট্রপতি মেঘবতী সুকর্ণপুত্রীর বিপক্ষে ৬১% ভোটে পরাভূত করে এ সম্মাননা অর্জন করেন। ২০ অক্টোবর, ২০০৪ তারিখে উপ-রাষ্ট্রপতি জুসুফ কালাকে সাথে নিয়ে শপথ গ্রহণপূর্বক কার্যালয়ের দায়িত্বভার গ্রহণ করেন। অতঃপর ২০০৯ সালের রাষ্ট্রপতি নির্বাচনে বোদিনোকে সাথে নিয়ে পুণরায় নির্বাচনে অংশগ্রহণ করেন। প্রথম পর্যায়ের ভোটে সংখ্যাগরিষ্ঠতা পাওয়ায় ২০ অক্টোবর, ২০০৯ তারিখে দ্বিতীয় মেয়াদে রাষ্ট্রপতির দায়িত্ব গ্রহণ করেন।
টাইম সাময়িকীর পক্ষ থেকে ২০০৯ সালে তাঁকে বিশ্বের সর্বাপেক্ষা ১০০ প্রভাবশালী ব্যক্তির একজন হিসেবে স্বীকৃতি দেয়া হয়। ৯-১১ মার্চ, ২০১০ তারিখে অস্ট্রেলিয়ায় রাষ্ট্রীয় সফরে তাঁকে সম্মানসূচক অর্ডার অব অস্ট্রেলিয়া (এসি) পদবীতে ভূষিত করা হয়। এছাড়াও তিনি অস্ট্রেলীয় সংসদে ভাষণ দান করেন যা যে-কোন ইন্দোনেশীয়দের মধ্যে প্রথম। ৩০ অক্টোবর, ২০১২ তারিখে রাণী দ্বিতীয় এলিজাবেথ কর্তৃক তাঁকে সম্মানসূচক নাইট গ্র্যান্ড ক্রস অব দি অর্ডার অব দ্য বাথ (জিসিবি) উপাধি প্রদান করা হয়।
হ্যামলেট
হ্যামলেট বা দি ট্রাজেডি অফ হ্যামলেট, প্রিন্স অফ ডেনমার্ক হল ডেনমার্ক সম্রাজ্যের পটভূমিতে রচিত একটি শেক্সপীরিও ট্রাজেডি। এটি হল শেক্সপিয়ার রচিত সর্ববৃহৎ ট্রাজেডি নাটক। এটি ইংরেজি সাহিত্যে একটি অন্যতম প্রভাব বিস্তারকারী ও চিরাচরিত কাহিনী যা অন্যান্য লেখকেরা পরবর্তীতে তাদের নিজেদের লেখনীতে ধারণ করেছেন। শেক্সপিয়ারের জীবনে হ্যামলেট ছিল সবচেয়ে সফল ও জনপ্রিয় ট্রাজেডি নাটক।শেক্সপিয়ার এই নাটক টি তে অপর এক বিখ্যাত এলিযাবেথীয় নাট্যকার টমাস কিড এর বিখ্যাত নাটক "দ স্প্যানিশ ট্র্যাজেডি" কে কমবেশি অনুসরন করেছেন। বলা বাহুল্য টমাস কিড সেই সময় এক নতুন ঘরানার নাটকের সূচনা করেছিলেন যাকে রিভেঞ্জ ট্র্যাজেডি বলা হয়। এই ধরনের নাটকের মূল বিশয়বস্তু হল প্রতিশোধ-যা আমরা হ্যামলেট এ দেখতে পাই।
শেক্সপিয়ার খুব সম্ভবত তার এই ট্রাজেডিটি লিখেছিলেন এমলেথ নামক এক উপকাথা থেকে অনুপ্রাণিত হয়ে। এছাড়াও তিনি এই ট্রাজেডিটি সাজিয়েছিলেন তৎকালীন কিংবদন্তি অভিনেতা রিচার্ড বার্বেজকে মূল চরিত্র হিসেবে কল্পনা করে। এই ট্রাজেডি রচিত হওয়ার পর গত চারশত বছর ধরে হ্যামলেট চরিত্রটি বিভিন্ন কিংবদন্তি অভিনেতাগণ স্বরূপ দিয়ে আসছেন।
উইলিয়াম ডামপিয়ের
উইলিয়াম ডামপিয়ের (খ্রিস্টধর্মে দীক্ষিত ৫ সেপ্টেম্বর ১৬৫১ - ১৭৫১-এর প্রথম দিকে) ছিলেন ইংরেজ বংশদ্ভূত প্রথম আবিষ্কারক যিনি বর্তমান অস্ট্রেলিয়ার এবং প্রথম ব্যক্তি যিনি জনপথে তিনবার পৃথিবী প্রদক্ষিণ করেছেন। তাকে অস্ট্রেলিয়ার প্রথম প্রাকৃতিক ইতিহাসবিদ হিসেবেও বর্ননা করা হয়, এবং স্যার ওয়াল্টার রেলিগ থেকে জেমস কুকের সময়কালের একজন গুরূত্বপূর্ণ আবিষ্কারক হিসেবে সম্মান করা হয়।
ডামপিয়ের তার বই অ্য নিউ ভয়েজ রাউন্ড দ্য ওয়ার্ল্ড দিয়ে ব্রিটিশ নৌবিভাগকে প্রভাবিত করার পর, ডামপিয়েরকে একটি রাজকীয় নৌজাহাজের দায়িত্ব দেওয়া হয় এবং পশ্চিম অস্ট্রেলিয়ায় গুরুত্বপূর্ণ আবিষ্কার করেন কিন্তু নৃশংসতার জন্য তাকে কোর্ট মার্শাল দেওয়া হয়েছিল। পরবর্তী একটি ভ্রমণে তিনি আলেক্সেন্ডার সেলক্রিককে উদ্ধার করেন, যার থেকে অণুপ্রাণিত হয়ে ড্যানিয়েল ডিফো তার অন্যন্য সৃষ্টি রবিনসন ক্রুসো রচনা করেন। ডামপিয়ের নিজেও অনেককে অনুপ্রাণিত করেছিলেন তাদের মধ্যে উল্লেখযোগ্য হলে, জেমস কুক, লর্ড নেলসন, চার্লস ডারউইন ও আলফ্রেড রাসেল ওয়ালেস।
উইলিয়াম ডামপিয়ের ১৬৫১ সালে সামারসেটের ইস্ট কুকেরে জন্মগ্রহণ করেন। তিনি খ্রিস্টধর্মে দীক্ষিত হন ৫ই সেপ্টেম্বর কিন্তু তার জন্মের নির্দিষ্ট তারিখ খুঁজে পাওয়া যায় নি। তিনি ব্রুটনের কিং’স স্কুলে শিক্ষাগ্রহণ করেন। ১৬৭৩ সালে রাজকীয় নৌবাহিনীতে যোগদান করার পূর্বে তিনি দুটি বাণিজ্য জাহাজ নিয়ে সমুদ্র যাত্রা করেছিলেন। একই বছরের জুনে তিনি স্কনিভেল্ডের দুটি যুদ্ধে অংশ নেন।
নৌবাহিনীতে যোগদানের পর তিনি অসুস্থতার জন্য কয়েকমাস পর ইংল্যান্ড ফিরে আসতে বাধ্য হন। পরবর্তী কয়েক বছর তিনি বিভিন্ন পেশায় জড়িত ছিলেন, তার মধ্যে জ্যমাইকায় বাগানের ব্যবস্থাপনা ও মেক্সিকোতে লগিং করেছেন। পরবর্তীতে তিনি অন্য একটি অভিযানে অংশ নেন।
প্যাসিফিক রিম (চলচ্চিত্র)
প্যাসিফিক রিম () জুলেরমো ডেল টরো দ্বারা পরিচালিত, জুলেরমো ডেল টরো এবং ট্রাভিস বীচম্যান দ্বারা লিখিত, এবং চার্লি হুন্নাম, ইদ্রিস এল্বা, রিঙ্কো কিকুছি, চার্লি ডে, রবার্ট কাযিন্সকী, ম্যাক্স মার্টিনি, এবং রন পালম্যান কর্তৃক অভিনীত একটি ২০১৩ আমেরিকান কল্প বিজ্ঞানের দৈত্য বিষয়ক চলচ্চিত্র। চলচ্চিত্রটির সময়কাল ২০২০-এর দশকে, যখন পৃথিবী প্রশান্ত মহাসাগর এর মেঝে উপর একটি interdimensional প্রবেশমুখ থেকে নির্গত colossal দানব কাইজুর সাথে যুদ্ধে করে। দানবের সাথে যুদ্ধ করার জন্য, মানুষ ইয়েগারস:দৈত্যকায় মানবআকৃতি মেকা তৈরি করে, প্রতিটি দুইজন বৈমানিক দ্বারা নিয়ন্ত্রিত যাদের মন একটি স্নায়ুর সেতুর সাথে সংযুক্ত।
ঝাংঝুং
ঝাংঝুং বা শাংশুং পশ্চিম ও উত্তর পশ্চিম তিব্বতের বোন ধর্মাবলম্বী এক প্রাচীন রাজ্য।
ঝাংঝুং স্গোব-বা (বহিরাঞ্চল), বার-বা (মধ্যাঞ্চল) ও ফুগ-বা (ভেতরের অঞ্চল) এই তিনটি পৃথক অঞ্চল নিয়ে গঠিত ছিল। বহিরাঞ্চলটি পশ্চিমে গিলগিট থেকে পূর্বে গ্নাম-ম্ত্শো হ্রদের নিকটে দংস-রা-খ্যুং-র্দ্জোং পর্যন্ত এবং উত্তরে খোটান থেকে দক্ষিণে চু-মিগ-ব্র্গ্যাদ-সু-র্ত্স-গ্ন্যিস পর্যন্ত বিস্তৃত ছিল। মধ্যাঞ্চলটির নাম র্গ্যা-ম্খার-বার-চদ এবং ভেতরের অঞ্চলটির নাম স্তাগ-গ্জিগ ছিল। ভেতরের অঞ্চলটির সঙ্গে ব্যাক্ট্রীয়া অঞ্চলের সামঞ্জস্য পাওয়া গেলেও মধ্যাঞ্চলের এলাকা সম্বন্ধে এখনো জানা যায়নি। ঝাংঝুং রাজ্যের রাজধানী খ্যুং-লুং দ্ঙ্গুল-ম্খার টি-সে পর্বতের দক্ষিণ পশ্চিমে অবস্থিত ছিল। ঝাংঝুং সত্যই এতো বড়ো রাজ্য ছিল কিনা এনিয়ে দ্বিমত থাকলেও একথা অনস্বীকার্য যে তাঁরা স্বাধীন রাজ্য হিসেবে সমগ্র পশ্চিম তিব্বত রাজত্ব করতেন।
তিব্বত সম্রাট স্রোং-ব্ত্সন-স্গাম-পো বা খ্রি-ল্দে-স্রোং-ব্ত্সানের মধ্যে কে ঝাংঝুং আক্রমণ করেছিলেন, সে নিয়ে সন্দেহ রয়েছে। যদিও রল্ফ আলফ্রেড স্টেইনের মতে এই আক্রমণ ৬৪৫ খ্রিষ্টাব্দে হয়েছিল কিন্তু জিউ ট্যাংশু গ্রন্থে বলা হয়েছে যে ৬৩৪ খ্রিষ্টাব্দে ইয়াংটং বা ঝাংঝুং ও অন্যান্য কিয়াং জাতি তিব্বতের অধীনস্থ হয়। এরপর ঝাংঝুংয়ের রাজ্য ও নিজের রাজ্যকে মিলিত করে তুয়ুহুন রাজ্যকে পরাজিত করেন।
ঝাংঝুং আক্রমণের ইতিহাস সম্বন্ধে পুরাতন তিব্বতী গ্রন্থে বলা হয় যে, রাজনৈতিক সন্ধির উদ্দেশ্যে তিব্বত সম্রাট স্রোং-ব্ত্সন-স্গাম-পো এবং ঝাংঝুংয়ের রাজা লিগ-ম্যি-র্হ্যা পরস্পরের বোনকে বিবাহ করেন। কিন্তু লিগ-ম্যি-র্হ্যার তিব্বতী স্ত্রী ও স্রোং-ব্ত্সন-স্গাম-পোর বোন সদ-মর-কর তাঁর সঙ্গে খারাপ ব্যবহারের অভিযোগ করলে দুই রাজ্যের মধ্যে যুদ্ধ বাঁধে এবং রাজা লিগ-ম্যি-র্হ্যা নিহত হন। এরফলে এই দুই সাম্রাজ্যকে মিলিত করে "বোদ র্গ্যাল-খব" নাম রাখা হয়।
স্রোং-ব্ত্সন-স্গাম-পোর উত্তরাধিকারী খ্রি-মাং-স্লোন-র্ত্সানের মৃত্যুর পরে তিব্বত সম্রাট খ্রি-দুস-স্রোং-ব্ত্সনের রাজত্বকালে ঝাংঝুং বিদ্রোহ ঘোষণা করলে সেই বিদ্রোহ দমন করা হয়। .
খ্রি-মাং-স্লোন-র্ত্সান
খ্রি-মাং-স্লোন-র্ত্সান() (রাজত্বকাল ৬৫০-৬৭৬) স্রোং-ব্ত্সন-স্গাম-পোর পৌত্র ও উত্তরাধিকারী এবং তিব্বত সাম্রাজ্যের তৃতীয় সম্রাট ছিলেন।
আঠারো বছর বয়সে স্রোং-ব্ত্সন-স্গাম-পোর পুত্র গুং-স্রোং-গুং-ব্ত্সনের মৃত্যু হওয়ায় তাঁর পুত্র খ্রি-মাং-স্লোন-র্ত্সান তিব্বত সাম্রাজ্যের উত্তরাধিকারী হন এবং ৬৪৯ খ্রিষ্টাব্দে সম্রাট স্রোং-ব্ত্সন-স্গাম-পোর মৃত্যু হলে পরবর্তী সম্রাট হন। শৈশবে রাজ্যভার নিতে হয় বলে প্রকৃত শাসনক্ষমতা তাঁর মন্ত্রী ম্গার-স্রোং-র্ত্সানের হাতে ছিল।
খ্রি-মাং-স্লোন-র্ত্সানের শাসনকালে ট্যাং সাম্রাজ্যের সঙ্গে তিব্বতের সম্পর্কের অবনতি ঘটে। ৬৫৮ খ্রিষ্টাব্দে খ্রি-মাং-স্লোন-র্ত্সান তাঁর পিতামহ স্রোং-ব্ত্সন-স্গাম-পোর মতো ট্যাং সম্রাটের কাছে কোন চীনা রাজকুমারীর সঙ্গে তাঁর বিবাহের অনুমতি প্রার্থনা করেন, কিন্তু চীনারা তা মানতে অস্বীকার করেন। এরপর খ্রি-মাং-স্লোন-র্ত্সান পূর্বে তুয়ুহুন রাজ্য ও পশ্চিমে ঝাংঝুং রাজ্যে তিব্বতের শাসনকে আরো শক্তিশালী করা শুরু করেন।
৬৬২ খ্রিষ্টাব্দের কাছাকাছি সময়ে খ্রি-মাং-স্লোন-র্ত্সান পশ্চিম তুর্কী খাগানাতের সাথে বন্ধুত্ব স্থাপন করে এই দুই শক্তি ৬৬৩ খ্রিষ্টাব্দে কাশগর ও ৬৬৫ খ্রিষ্টাব্দে খোটান দখল করে। ৬৬৭ খ্রিষ্টাব্দে তিব্বতের নিকট তুর্কী নুশিবাই পরাজয় স্বীকার করে যার ফলে ওয়াখান উপত্যকা দখলে চলে আসে। ৬৭০ খ্রিষ্টাব্দে তিব্বতী বাহিনী চীনের অধিকারে থাকা তারিম নদীর পশ্চিম উপত্যকা ও আকসু দখল করে নেয়।
পুরাতন তিব্বতী বর্ষানুক্রমিক ইতিবৃত্ত অনুসারে ৬৭৬ খ্রিষ্টাব্দে খ্রি-মাং-স্লোন-র্ত্সানের মৃত্যু হয়। কিন্তু অনেকের মতে তিব্বতীরা তাঁর মৃত্যুর খবর তিন বছর গোপণ করেছিলেন যাতে চীনারা বুঝতে না পারেন যে তিব্বতীদের কোন নেতৃত্বপ্রদানকারী নেই। চীনা নথিপত্রে তাঁর মৃত্যু ৬৭৯ খ্রিষ্টাব্দে হয়েছিল বলে উল্লেখ করা হয়। মৃত্যুর পরে তাঁকে ইয়ার্লুং উপত্যকায় রাজসমাধিস্থলে সমাহিত করা হয়। খ্রি-মাং-স্লোন-র্ত্সানের পরে তাঁর পুত্র খ্রি-দুস-স্রোং-ব্ত্সন মাত্র ছয় বছর বয়সে সিংহাসনে বসেন।
খ== আরো পড়ুন ==
হাওড়া পুলিশ কমিশনারেট
হাওড়া পুলিশ কমিশনারেট বা হাওড়া সিটি পুলিশ হল হাওড়া জেলার কয়েকটি নির্দিষ্ট শহরাঞ্চলের আইনশৃঙ্খলা রক্ষার দায়িত্বে থাকা একটি বিশেষ শহরাঞ্চলীয় পুলিশ বাহিনী। এটি ২০১১ সালে প্রতিষ্ঠিত হয়। এই কমিশনারেট পশ্চিমবঙ্গ পুলিশের একটি শাখা। হাওড়া জেলা পুলিশকে দ্বিখণ্ডিত করে এই বাহিনী গঠন করা হয়েছে। মোট ৮টি থানা এই বাহিনীর অধীনে আছে। হাওড়ার প্রথম পুলিশ কমিশনার হলেন অজেয় মুকুন্দ রাণাডে।
জাগো বাংলা
জাগো বাংলা হল একটি বাংলা সাপ্তাহিক সংবাদপত্র। এটি কলকাতা থেকে প্রকাশিত হয়। পত্রিকাটি হল সর্বভারতীয় তৃণমূল কংগ্রেসের বাংলা মুখপত্র। পশ্চিমবঙ্গের বিভিন্ন অঞ্চলে, মূলত গ্রামীণ এলাকায়, দলের বার্তা পৌঁছে দিতে এই পত্রিকাটিকে ব্যবহার করা হয়। ২০১১ সালের হিসেব অনুযায়ী, পশ্চিমবঙ্গে এই পত্রিকাটির প্রচার সংখ্যা ৬০,০০০। পত্রিকার বর্তমান সম্পাদক পার্থ চট্টোপাধ্যায়।
ডি-লিঙ্ক
ডি-লিঙ্ক কর্পোরেশন ১৯৮৬ সালের মার্চ মাসে তাইপেই শহরে প্রতিষ্ঠিত হয়। এটি নেটওয়ার্ক অ্যাডাপ্টার ভেন্ডর হিসেবে যাত্রা শুরু করে এবং পরে গ্রাহক ও ব্যবসা উভয় পর্যায়ে নেটওয়ার্কিং সল্যুশন নির্মাতায় পরিণত হয়। ২০০৭ সালে ডি-লিঙ্কের মার্কেট শেয়ার ছিল ২১.৯%। ২০০৭ সালে এটি "ইফো টেক ১০০" এর তালিকায় ছিল। ডি-লিঙ্কের ৬৪টি দেশে ১২৭টি বিক্রয়কেন্দ্র রয়েছে। ডি-লিঙ্কের প্রদাহ্ন প্রতিদ্বন্দ্বী সিসকো, নেটগিয়ার এবং হিউলেট-প্যাকার্ড।
টিপি-লিঙ্ক
টিপি-লিঙ্ক টেকনোলজিস কোম্পানি লিমিটেড (টুইস্টেড পেয়ার লিংক) একটি কম্পিউটার নেটওয়ার্কিং পণ্য নির্মাতা প্রতিষ্ঠান। এটি ১৯৯৬ সালে চীনের শেনঝেনে প্রতিষ্ঠিত হয়। এর পণ্যের মধ্যে রয়েছে রাউটার, সুইচ, ওয়্যারলেস সরঞ্জাম, এডিএসএল মডেম এবং নেটওয়ার্ক অ্যাডাপ্টার। টিপি-লিঙ্ক চীনের বৃহত্তম স্মল অফিস হোম অফিস নেটওয়ার্কিং মার্কেটধারী। টিপি-লিঙ্ক ২০০৫ সালে আন্তর্জাতিক বাজারে প্রবেশ করে।
রামপাল তাপ বিদ্যুৎ প্রকল্প
রামপাল বিদ্যুৎ প্রকল্প বাংলাদেশের বাগেরহাট জেলার রামপালে অবস্থিত একটি প্রস্তাবিত কয়লাভিত্তক তাপবিদ্যুৎ কেন্দ্র। রামপালে ভারতের ন্যাশনাল থারমাল পাওয়ার কোম্পানির সঙ্গে যৌথভাবে বাংলাদেশের রাষ্ট্রীয় সংস্থা বাংলাদেশ পাওয়ার ডেভেলপমেন্ট বোর্ড (BPDB), ১৩২০ মেগাওয়াট বিদ্যুৎ উৎপাদনের জন্য প্রকল্প হাতে নিয়েছে। বিদ্যুৎ প্রকল্পটি নির্মিত হবে সুন্দরবনের থেকে ১৪ কিলোমিটার উত্তরে। সুন্দরবন থেকে ১৪ কিলোমিটার দূরে পশুর নদীর তীর ঘেঁষে এই প্রকল্পে ১৮৩৪ একর জমির সীমানা চিহ্নিত করা হয়েছে। ২০১০ সালে জমি অধিগ্রহণ করে বালু ভরাটের মাধ্যমে নির্মানের কাজ শুরু করা হয়েছে।
২০১০ সালের আগস্ট মাসে বাংলাদেশের বিদ্যুৎ উন্নয়ন বোর্ড (বি.পি.ডি.বি.) এবং ভারতের রাষ্ট্রীয় মালিকানাধীন জাতীয় তাপবিদ্যুৎ কর্পোরেশন (এনটিপিসি) এর মধ্যে একটি সমঝোতা চুক্তি স্বাক্ষরিত হয়, যেখানে সংস্থা দুটি ২০১৬ সালের মধ্যে এই প্রকল্পের বাস্তবায়ন করতে সম্মত হয়। ২৯ শে জানুয়ারী ২০১২ সালে, "বাংলাদেশ বিদ্যুৎ উন্নয়ন বোর্ড" এনটিপিসি'র সাথে একটি বিদ্যুৎ কেন্দর নির্মাণের জন্য চুক্তি স্বাক্ষর করে। যৌথ উদ্যোগে তৈরি সংস্থা বাংলাদেশ ভারত বন্ধুত্ব শক্তি সংস্থা (বিআইএফপিসি) নামে পরিচিত। বিটিআরসি এবং এনটিপিসি ৫০:৫০ অংশিদারীত্বের ভিত্তিতে প্রকল্পের বাস্তবায়নে সম্মত হয়েছে। এনটিপিসি বিদ্যুৎ কেন্দ্র স্থাপন ও পরিচালনা করবে। বাংলাদেশ ও ভারত সমানভাবে এই প্রকল্পের মূলধনের ৩০ শতাংশ শেয়ার করবে। বাকি মূলধন, যা ১.৫ বিলিয়ন মার্কিন ডলারের সমতুল্য হতে পারে, তা এনটিপিসি থেকে সাহায্যের মাধ্যমে ব্যাংক ঋণ গ্রহণ করা হবে। বাংলাদেশ বিদ্যুৎ বিভাগের সূত্র মতে, যৌথ উদ্যোগ কোম্পানীটি একটি ১৫ বছর কর ছাড়রের সুবিধা ভোগ করবে। 
কয়লাভিত্তিক তাপবিদ্যুৎ কেন্দ্রের জন্য এই প্রকল্প পরিবেশগত প্রভাব মূল্যায়নের নির্দেশিকা লঙ্ঘন করে। ২০১৬ সালে ইউনেস্কোর একটি প্রতিবেদনে বিদ্যুৎ কেন্দ্র ছাড়পত্রে পরিবেশগত প্রভাব মূল্যায়নকে সন্দেহজনক বলে অভিহিত করে, এবং প্রকল্পটিকে বন্ধ করার জন্য বলা হয়।.
১ আগস্ট ২০১৩ সালে বাংলাদেশের পরিবেশ অধিদপ্তর (ডোই) বিদ্যুৎ কেন্দ্রের নির্মাণ অনুমোদন করে, কিন্তু তারপর বাংলাদেশ পরিবেশ অধিদপ্তর তার অবস্থান পরিবর্তিত করে এবং প্রকল্পটি নির্মানের জন্য ৫০ টি শর্ত জারি করে। কিন্তু সুন্দরবন থেকে ১৪ কিলোমিটার দূরে বিদ্যুৎ কেন্দ্রের অবস্থান মৌলিক পূর্বনির্ধারিত একটিকে শর্ত লঙ্ঘন করে। সাধারনত এই ধরনের প্রকল্পগুলো পরিবেশগত সংবেদনশীল এলাকার থেকে ২৫ কিলোমিটার দূরত্বের বাইরে নির্মান করতে হয়।
পরিবেশবাদী কর্মীরা দাবি করেন যে রামপাল বিদ্যুৎ কেন্দ্রের প্রস্তাবিত অবস্থান রামসার কনভেনশনের শর্ত তথা আইন লঙ্ঘন করবে। রামসর কনভেনশন, যা বাংলাদেশের একটি স্বাক্ষরকারী, জলাভূমি সংরক্ষণের জন্য একটি আন্তর্জাতিক পরিবেশ চুক্তি। সুন্দরবন রামসারের আন্তর্জাতিক গুরুত্বের জলাভূমিগুলির তালিকাতে রয়েছে।
তাপবিদ্যুৎ কেন্দ্রের জন্য প্রতি বছর ৪.৭২ মিলিয়ন টন কয়লা আমদানি করতে হবে। এর জন্য ৮০,০০০ টন ক্ষমতার প্রায় ৫৯ টি বিশাল মালবাহী জাহাজের প্রয়োজন হবে এবং জাহজগুলিকে পশুর নদীর তীরে জাহাজ বন্দরে নিয়ে যাওয়া হবে। বন্দর থেকে ৪০ কিলোমিটার দূরে সুন্দরবনের মধ্য দিয়ে নদী পথে কয়লাবাহী জাহাজ চলাচল করবে এবং এর মধ্যে নদীর প্রবাহ পথও রয়েছে। পরিবেশবিদরাদের মতে এই কয়লা বহনকারী যানবাহন প্রায়ই আবৃত হয়, যার ফলে ফ্লাই অ্যাশ, কয়লা ধুলো এবং সালফার, এবং অন্যান্য বিষাক্ত রাসায়নিক বিশাল পরিমাণ ছড়িয়ে পড়ে প্রকল্প এলাকার আশেপাশে।
২০১৩-১৪ অস্ট্রেলিয়া ক্রিকেট দলের ভারত সফর
অস্ট্রেলিয়া জাতীয় ক্রিকেট দল ১০ অক্টোবর থেকে ২ নভেম্বর, ২০১৩ তারিখ পর্যন্ত ভারত সফর করে। সফরে দলটি ১টি টুয়েন্টি২০ আন্তর্জাতিক খেলাসহ ৭টি একদিনের আন্তর্জাতিক ক্রিকেট সিরিজে ভারতীয় দলের মোকাবেলা করে। পিঠের আঘাতপ্রাপ্তির জন্য অস্ট্রেলীয় ক্রিকেটার মাইকেল ক্লার্কের পরিবর্তে কলাম ফার্গুসন অংশগ্রহণ করেন। এছাড়া, দলের নেতৃত্বভার জর্জ বেইলি গ্রহণ করেন।
দ্বিতীয় একদিনের আন্তর্জাতিক খেলায় অস্ট্রেলিয়ার প্রথম পাঁচজন ব্যাটসম্যানই পঞ্চাশ বা তদূর্ধ্ব রান সংগ্রহ করেছেন যা একদিনের ক্রিকেট ইতিহাসে অন্য কোন দলই এ সক্ষমতা প্রদর্শন করতে পারেননি।
একবিংশ শতাব্দীতে জলদস্যুতা
একবিংশ শতাব্দীর জলদস্যুতা মূলত সোমালী জলদস্যুদের সাথে সম্পর্কিত। ২০০৫ সাল ও সোমালী গৃহযুদ্ধের দ্বিতীয় পর্যায় থেকে এ অঞ্চলে জলদস্যুতা নাটকীয়ভাবে বৃদ্ধি পায়। বিংশ শতকের শেষভাগে, ২০০১ ও ২০০৫ এর মাঝামাঝি সময়ে জলদস্যুতার অভাশ্রম বলে বিবেচ্য ভারত, ইন্দোনেশিয়া, বাংলাদেশ ও পশ্চিম আফ্রিকা উপকূলে এর প্রভাব বেশি লক্ষ্য করা গেছে।
২০০১ সালের আন্তর্জাতিক সামুদ্রিক সংস্থার এক প্রতিবেদনে উল্লেখ করা হয়, ২০০১ সালের প্রথম তিন মাসেই জলদস্যুতার ৫০টি ঘটনা ঘটেছে যার মধ্যে, ১৮টি দক্ষিণ চীন সাগরে, ১৪টি মালাক্কা প্রণালীতে, ১৩টি ভারত মহাসাগরে, ৪টি পশ্চিম আফ্যিকা উপকূলে ও একটি ফিলিপাইনে।
নববর্ষের দিন, বাংলাদেশের পাথরঘাটে একটি জলদস্যু দল পাঁচটি জাহাজ আটক করে, পরবর্তীতে একই দিনে একই দল মান্দেরবারিয়াতে একটি জাহাজ আক্রোমন করে। এছাড়াও মার্চে অ্যাকচুয়ারিয়া নামে একটি জাহাজের ক্রুরা চট্টগ্রাম বন্দরে নোঙ্গর করা অবস্থায় জলদস্যুদের একটি প্রচেষ্ঠা ব্যর্থ করে দেয়।
৬ই ডিসেম্বর আমাজন নদীর প্রবেশপথে জলদস্যুরা নিউজিল্যান্ডের বিশিষ্ট ইয়ট-বাইচ খেলোয়াড় ও ১৯৯৫ এবং ২০০০ সালের আমেরিকা কাপ জয়ী স্যার পিটার ব্লেকের ব্যক্তিগত ইয়ট ১১৯-ফিট সীমাস্টারে আরোহনের চেষ্ঠা করে, এতে পিটার তাদের বাঁধা প্রদান করলে জলদস্যুরা তাকে গুলি করে হত্যা করে।
২০০২ সালে ইন্দোনেশিয়া, বাংলাদেশ ও ভারতকে জলদস্যুতার জন্য ঝুঁকিপূর্ণ দেশের তালিকায় প্রথম তিনটি দেশ হিসেবে বিবেচনা করা হয়। তালিকাটি তৈরির সময় ইন্দোনেশিয়ায় ১০২টি, বাংলাদেশে ৩২টি এবং ভারতে ১৮টি জলদস্যু আক্রোমন সংঘটিত হওয়াকে বিবেচনায় আনা হয়েছিল।
২০০৪ সালে ইন্দোনেশিয়ায় ৯৩টি ও নাইজেরিয়ায় ৩৯টিসহ সাড়া বিশ্বে ৩২৫টির মত জলদস্যুতার ঘটনা ঘটেছিল। এর ফলে ৩০ জন ব্যক্তি প্রাণ হারিয়েছেন।
২০০৫ সাল থেকে সোমালিয়া উপকূলে জলদস্যুতার প্রকোপ বৃদ্ধি পেতে শুরু করে এবং জলদস্যুরা গৃহযুদ্ধের সময় জাতিসংঘের রসদ লাইন কেটে দেয় যার ফলে রসদ সরবরাহে বিঘ্ন ঘটে ও কমপক্ষে ১৩টি ভেসেল অপহরণ করে।
ব্যবসায় সুনাম
ব্যবসায় সুনাম হল হিসাব বিজ্ঞানের একটি প্রচলিত শব্দ। সাধারণত এটি একটি অস্পৃশ্য (Intangible) সম্পদ, হিসাব বিজ্ঞানের ভাষায় যার গণনীয় (quantifiable) মূল্য আছে। একটি ব্যবসা যথেষ্ট সময় ধরে পরিচালিত হবার পর এর অভিজ্ঞতা, পরিচিতি, কয়টা সাধারণের কাছে এর জনপ্রিয়তা ও সুখ্যাতি এবং বিশ্বস্ত ক্রেতা তৈরীর মাধ্যমে এটি ব্যবসায় এর সুনাম জনিত সম্পদ তৈরী করতে পারে। সাধারণত ব্যবসায় সুনাম, সম্পদের খাতায় লিখা না হলেও ব্যাবসার জন্য তা সবচেয়ে বড় সম্পদ হিসেবে পরিগণিত হয়।
উদাহরণ স্বরূপ একটি সফটওয়্যার কোম্পানির কথা ধরা যাক যার মোট সম্পদের পরিমাণ এক কোটি টাকা(ঋণ অগ্রাহ্য করে কোম্পানির কম্পিউটার ও অন্যান্য যন্ত্রপাতি ও সরঞ্জামের মূল্য)। তবে কোম্পানির মোট মূল্য হতে পারে দশ কোটি টাকা। কোম্পানির বিশ্বস্ত ক্রেতা, অভিজ্ঞতা, মেধা ও অন্যান্য অস্পৃশ্য সম্পদের মূল্যই এখানে প্রায় নয় কোটি টাকা। যদি কেউ উক্ত কোম্পানিটি কিনে নেয়, তবে হিসাবের খাতায় কোম্পানির মূল্য দশ কোটি টাকাই লিখা হবে। যেখানে সম্পদ এক কোটি এবং সুনাম নয় কোটি টাকা দেখানো হবে।
সচরাচর কোন কোম্পানি সুনামের হিসাব রাখে না তবে অন্য কোম্পানি অধিগ্রহণ করার সময় বা অধিগৃহীত হবার পূর্বে পেশাজীবী নিরীক্ষক দ্বারা সুনামের পরিমাণ টাকার অঙ্কে নিরূপিত করে থাকে। এছাড়া ব্যবসায় সুনাম ব্যাল্যান্স শিটে সম্পদের একটি আলাদা অংশ হিসেবে থাকে।
ল্হা-বাল-পো
ল্হা-বাল-পো () ৭০৪ খ্রিষ্টাব্দে কয়েক মাসের জন্য তিব্বতের সম্রাট ছিলেন।
ল্হা-বাল-পো তিব্বতের সম্রাট খ্রি-দুস-স্রোং-ব্ত্সন ও তাঁর তুর্কীভাষী রাণী গা-তুনের সন্তান। খ্রি-দুস-স্রোং-ব্ত্সনের অপর এক স্ত্রী ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনের সন্তান ও পরবর্তী সম্রাট খ্রি-ল্দে-গ্ত্সুগ-ব্ত্সান বয়সে ল্হা-বাল-পোর চেয়ে ছোট ছিলেন।
৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এই সময় খ্রি-ল্দে-গ্ত্সুগ-ব্ত্সান সদ্য জন্মলাভ করে। ফলে তখন ল্হা-বাল-পো যোগ্য উত্তরাধিকারী হিসেবে তিব্বতের সিংহাসনে বসেন।
অনেক তিব্বতবিদের মতে ল্হা-বাল-পোর মাতা গো-তুন এবং সদ্যোজাত খ্রি-ল্দে-গ্ত্সুগ-ব্ত্সানের পিতামহী সাম্রাজ্ঞী খ্রি-মা-লোদ-খ্র্ল-স্তেংয়ের মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন।
অনেক ঐতিহাসিকের ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। কিন্তু বেশ কিছু ঐতিহা্সিক মনে করেন যে ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তাঁর ভ্রাতা সম্রাট খ্রি-ল্দে-গ্ত্সুগ-ব্ত্সান তাঁকে বিবাহ করেন।
মোহাম্মদ খাদেমুল বাশার
মোহাম্মদ খাদেমুল বাশার (জন্ম: ১ সেপ্টেম্বর, ১৯৩৫ - মৃত্যু: ১ সেপ্টেম্বর ১৯৭৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তিনি বাংলাদেশ বিমান বাহিনীর প্রধান হিসাবে দায়িত্ব পালন করেছেন।
মোহাম্মদ খাদেমুল বাশারের পৈতৃক বাড়ি বগুড়া জেলায়। তাঁর বাবার নাম এম এইচ শাহ। তাঁর স্ত্রীর নাম শিরিন বাশার। তাঁদের দুই মেয়ে ও এক ছেলে।
মোহাম্মদ খাদেমুল বাশার পাকিস্তান বিমানবাহিনীতে চাকরি করতেন। ১৯৭১ সালে রাডার স্কোয়াড্রনের অধিনায়ক হিসেবে কর্মরত ছিলেন ঢাকার তেজগাঁও বিমানবন্দরে। মুক্তিযুদ্ধ শুরু হলে মে মাসের শুরুতে আরও কয়েকজনের সঙ্গে পালিয়ে ভারতে যান এবং যুদ্ধে যোগ দেন।
মোহাম্মদ খাদেমুল বাশার জুন মাস থেকে মুক্তিবাহিনীর ৬ নম্বর সেক্টরে অধিনায়ক হিসেবে দায়িত্ব পালন করেন। বৃহত্তর রংপুর ও বৃহত্তর দিনাজপুর জেলার অংশবিশেষ নিয়ে ছিল এ সেক্টর। ১৯৭১ সালে মুক্তিযুদ্ধকালে এ সেক্টরে অসংখ্য যুদ্ধ সংঘটিত হয়। এ সেক্টরে একটা বৈশিষ্ট্য ছিল, তা হলো সেক্টরসহ কয়েকটি সাব-সেক্টরের অবস্থান বাংলাদেশের ভূখণ্ডেই ছিল। পাকিস্তান সেনাবাহিনী তা দখল করতে পারেনি। ৬ নম্বর সেক্টর সামরিক ও ভৌগোলিক কারণে অত্যন্ত গুরুত্বপূর্ণ ছিল। এর পশ্চিম ও উত্তরে ভারতের শিলিগুড়ি করিডর। খাদেমুল বাশারের প্রত্যক্ষ ও পরোক্ষ পরিচালনায় ৬ নম্বর সেক্টরের মুক্তিযোদ্ধারা পাকিস্তান সেনাবাহিনীর বিরুদ্ধে অসংখ্য অপারেশন করেন। এর মধ্যে ভূরুঙ্গামারীর যুদ্ধ অন্যতম। নভেম্বর মাসের দ্বিতীয় সপ্তাহে এ যুদ্ধ সংঘটিত হয়। ৬ নম্বর সেক্টরে গণবাহিনীর মুক্তিযোদ্ধা ছিলেন আখতারুজ্জামান মণ্ডল। তিনি একটি দলের দলনেতা ছিলেন। সেক্টর কমান্ডার মোহাম্মদ খাদেমুল বাশার ৬ নম্বর সেক্টরের প্রতিটি মুক্তিযোদ্ধার অবিচল আস্থা অর্জন করেছিলেন। মুক্তিযোদ্ধাদের সঙ্গে তিনি আন্তরিকতার সঙ্গে মিশতেন এবং সময়-সুযোগমতো তাঁদের সঙ্গ দেওয়ার চেষ্টা করতেন। রোজা শুরু হওয়ার আগের দিন দুপুরের পর তিনি ভূরুঙ্গামারীর পাকিস্তান সেনাবাহিনীর অবস্থানের ওপর আক্রমণ অভিযান পরিকল্পনার জন্য সন্ধ্যার কিছু আগেই সাবসেক্টর অফিসে ক্যাপ্টেন নওয়াজিশসহ কয়েকজনকে নিয়ে আলোচনায় বসলেন। একটির পর একটি প্রসঙ্গ নিয়ে আলোচনা হচ্ছিল। একপর্যায়ে ক্যাপ্টেন নওয়াজিশ খাদেমুল বাশারকে জিজ্ঝাসা করলেন “স্যার, আপনি অনেক দিন পরিবারের সদস্যদের কাছ থেকে বিচ্ছিন্ন রয়েছেন। কোনো সংবাদ পাননি। তাই তাদেরকে দেখে এলে ভালো হয়।” খাদেমুল বাশার স্বভাবসুলভ ভঙ্গিতে হেসে বললেন, “ঠিকই বলেছ, তবে কি জানো, তোমরা মুক্তিযোদ্ধারাই আমার পরিবারের আপন সদস্য। তোমাদের সঙ্গে থাকা আর আমার পরিবারের সঙ্গে থাকা একই কথা। আগে অভিযান সফল করো। তোমরা শত্রুর সাথে যুদ্ধ করবে আর আমি পরিবারের সাথে দেখা করব, তা কী করে হয়।” সেক্টর কমান্ডারের পরিকল্পনা ও নির্দেশ অনুযায়ী রোজার আগের রাতে ভূরুঙ্গামারীর পাকিস্তান সেনাবাহিনীর ঘাঁটি আক্রমণের সকল প্রস্তুতি সম্পন্ন হলো। রাত নয়টায় অভিযানে অংশগ্রহণকারী সারিবদ্ধভাবে দাঁড়ানো মুক্তিযোদ্ধাদের সামনে দাঁড়িয়ে তিনি আবেগময় বক্তৃতা করলেন। “জয় বাংলা, বাংলার জয়” এবং “মোরা একটি ফুলকে বাঁচাব বলে যুদ্ধ করি” গানটি টেপ রেকর্ডারে বাজিয়ে শোনানো হলো। ‘অভিযানে অংশগ্রহণকারী দেড় শ মুক্তিযোদ্ধা প্রত্যেকের সঙ্গে তিনি হাত মেলালেন এবং ব্যক্তিগতভাবে আদর করলেন। বড় ও ছোট ঝুঁকিপূর্ণ আক্রমণ পরিচালনা, অ্যামবুশ ও রেইড ইত্যাদি নিজেই পরিচালনা করতেন। সফল রণকৌশল, অস্ত্র চালনা, প্রত্যুৎপন্নমতিত্ব, আত্মবিশ্বাস, সেই সাথে সহকর্মী ও মুক্তিযোদ্ধাদের প্রতি তাঁর গভীর অনুভূতি, স্নেহ ইত্যাদি মুক্তিযোদ্ধাদের মন থেকে কোনো দিন মুছে যাবে না।
আবুল কালাম আজাদ (সুবেদার)
আবুল কালাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবুল কালাম আজাদের পৈতৃক বাড়ি নোয়াখালী জেলার চাটখিল উপজেলার সাতড়াপাড়া গ্রামে। তাঁর বাবার নাম আবদুল গণি এবং মায়ের নাম মাহমুদা খাতুন। তাঁর স্ত্রীর নাম সালেহা বেগম। তাঁদের এক মেয়ে, তিন ছেলে।
১৯৭১ সালে আবুল কালাম আজাদ কর্মরত ছিলেন পাকিস্তান সেনাবাহিনীর ২৫ বালুচ রেজিমেন্টে। এ রেজিমেন্টটির অবস্থান ছিল যশোর সেনানিবাসে। ওই বছরই তাঁকে প্রথম ইস্ট বেঙ্গল রেজিমেন্ট থেকে সেখানে বদলি করা হয়। যোগ দেওয়ার পর ব্যাটালিয়ন অধিনায়ক তাঁকেসহ ওই রেজিমেন্টে কর্মরত বেশির ভাগ বাঙালিকে ছুটি দেন। মুক্তিযুদ্ধ শুরু হলে নিজ এলাকায় প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পুনর্গঠিত হওয়ার পর রাজনগর সাবসেক্টরে যুদ্ধ করেন। পরে নিয়মিত মুক্তিবাহিনীর নবগঠিত ১০ ইস্ট বেঙ্গল রেজিমেন্টে তাঁকে অন্তর্ভুক্ত করা হয়।
আবুল কালাম আজাদ স্বাধীনতার পর বাংলাদেশ সেনাবাহিনীতে সুবেদার পদে উন্নীত হন। ১৯৯৫ সালে অবসর নেন।
মোশাররফ (দ্ব্যর্থতা নিরসন)
মোশাররফ নামটি নিম্নের ব্যক্তিবর্গকে নির্দেশ করতে পারেঃ
ডেগেনডর্ফ
ডেগেনডরফ () দক্ষিণ জার্মানিতে অবস্থিত একটি শহর। ডেগেনডরফ সীমিত বাবারিয়ান জেলার 
একটি বড় প্রশাসনিক অঞ্চল।
১৯৯৪ খ্রিস্টাব্দে ডেগেনডরফ ইন্সটিটিউট অফ টেকনোলজি স্থাপিত হয়।
ডেগেনডর্ফ ইন্সটিটিউট অফ টেকনোলজি
ডেগেনডর্ফ ইন্সটিটিউট অফ টেকনোলজি জার্মানির ডেগেনডর্ফে অবস্থিত একটি সরকারী বিশ্ববিদ্যালয়। প্রতিষ্ঠানটি ১৯৯৪ সালে প্রতিষ্ঠিত হয়।
অর্থনৈতিক প্রবৃদ্ধি
অর্থনৈতিক প্রবৃদ্ধি বলতে নির্দিষ্ট সময়ে একটি দেশের অর্থনীতিতে পণ্য ও সেবার উৎপাদন বৃদ্ধি বোঝায়। সাধারণতঃ কোন দেশের মোট দেশজ উৎপাদন বৃদ্ধির শতকরা হারকে অর্থনৈতিক প্রবৃদ্ধি হিসেবে আখ্যায়িত করা হয়।
একটি দেশ অর্থনৈতিক ভাবে কতটা উন্নতি করছে তার প্রধান নিয়ামক অর্থনৈতিক প্রবৃদ্ধি। সহজ ভাষায় অর্থনীতিতে প্রবৃদ্ধি বলতে মোট দেশজ উৎপাদনের বর্ধিত অংশের শতকরা মানকে বোঝায়। বাৎসরিক প্রবৃদ্ধি হিসাবের সময় বৎসরান্তে পণ্য ও সেবার মূল্যমান চলতি মূল্যে নিরূপিত হতে পারে। তবে বৎসরান্তে পণ্য ও সেবার চলতি মূল্যে নিরূপিত মূল্যমান মূল্যস্ফীতির অনুপাতে সমন্বয় করা যেতে পারে; তাতে মোট দেশজ উৎপাদন প্রকৃত পরিমাপ পাওয়া যাবে।
ব্যবসায় লাভ লোকসান বা উত্থান পতন থাকে। তা হতে পারে সংক্ষিপ্ত সময়ের জন্য বা একটি নির্দিষ্ট সময়ের জন্য কিংবা কোন নির্দিষ্ট ব্যবসায়ের জন্য। শিল্প বিপ্লব পরবর্তী দুই শত বৎসরে পরিলক্ষিত হয়েছে যে, অর্থনীতিতে ধারাবাহিকচক্রে উত্থান ও পতন হয়ে থাকে। একে বলা হয় ব্যবসায় চক্র। ব্যবসায় চক্র আবতর্নশীল। সাধারণতঃ ব্যবসায় চক্র পরিলক্ষিত হয় অত্যন্ত স্বল্প পরিসরে এবং স্বল্প সময়ের জন্য। তবে তা দীর্ঘ সময়েরও জন্য হতে পারে। ব্যবসায় চক্রের উত্থান পর্বে মোট দেশজ উৎপাদনের প্রবৃদ্ধি ও মুদ্রাস্ফীতি হতে থাকে। অপরপক্ষে ব্যবসায় চক্রের পতন পর্বে ক্রমাগত উৎপাদন হ্রাস পেতে থাকে, পণ্য ও সেবার মূল্যসূচক ধারাবাহিকভাবে পড়ে যেতে থাকে।
সভেতলানা শকোলিনা
সভেতলানা ভ্লাদিমিরোভা শকোলিনা (; জন্ম: ৯ মার্চ, ১৯৮৬) স্মোলেনস্ক এলাকার ইয়ার্তসেভোয় জন্মগ্রহণকারী রাশিয়ার ক্রীড়াবিদ। তাঁর শারীরিক কাঠামো হচ্ছে - লম্বায় এবং ওজনে প্রায় । তিনি অ্যাথলেটিক্স ইভেন্টে রাশিয়ার পক্ষে উচ্চ লাফ দিয়ে থাকেন। ২০১২ সালে লন্ডনে অনুষ্ঠিত অলিম্পিক গেমসে নিজস্ব সেরা ২.০৩ মিটারের উচ্চতা অতিক্রম করে ব্রোঞ্জপদক লাভ করেছিলেন। মস্কোয় অনুষ্ঠিত ২০১৩ সালের বিশ্ব অ্যাথলেটিকস চ্যাম্পিয়নশিপে একই দূরত্ব অতিক্রমের মাধ্যমে স্বর্ণপদক জয় করেন। তবে, অভ্যন্তরীণ ক্রীড়ায় তার নিজস্ব সেরা ২.০০ মিটারের উচ্চতা অতিক্রম করেছেন আর্নস্টাডে ফেব্রুয়ারি, ২০১০ সালে।
কৈশোরে তিনি ২০০৩ সালের বিশ্ব যুব অ্যাথলেটিক্স চ্যাম্পিয়নশীপ ও ২০০৪ সালের বিশ্ব যুব অ্যাথলেটিক্স চ্যাম্পিয়নশীপ প্রতিযোগিতায় রৌপ্যপদক জয় করেন। ২০০৫ সালের ইউরোপীয় জুনিয়র অ্যাথলেটিক্স চ্যাম্পিয়নশীপে স্বর্ণপদক জয় করেন। তখন তার নিজস্ব সেরা উচ্চ লম্ফের দূরত্ব ছিল - ২০০৩ সালে ক্রাসনোদারে ১.৮৮ মিটার, ২০০৪ সালের জুলাইয়ে ১.৯১ মিটার ও জুন, ২০০৫ সালে মানহেইমে ১.৯২ মিটার। ২০০৭ সালে আরো একটি স্বর্ণজয় করেন। একই সালে ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে তিনি ও আদোনিয়া স্টেরিও ১.৯২ মিটার উচ্চতা অতিক্রম করলেও শেষাবধি ১.৯৫ মিটারের বাঁধা পেরুতে পারেননি। এছাড়াও, জুন ২০০৭ সালে রাশিয়ার তুলায় নিজস্ব সেরা ১.৯৬ মিটার উচ্চতা অতিক্রম করেছিলেন।
২০০৮ সালের গ্রীষ্মকালীন অলিম্পিকে অংশগ্রহণের বিষয়টি ছিল তার প্রথম বড়ধরণের প্রতিযোগিতায় অংশগ্রহণ। ঐ প্রতিযোগিতায় ১.৯৩ মিটার উচ্চতা অতিক্রম করে চতুর্দশ স্থান অধিকার করেন। মৌসুমের সেরা ১.৯৮ মিটার করেছিলেন জুলাই মাসে, কাজানে। ২০০৯ সালের জানুয়ারিতে রিজেকায় অনুষ্ঠিত ইউরোপীয় অ্যাথলেটিকস ইনডোর চ্যাম্পিয়নশীপে একই উচ্চতায় চতুর্থ হয়েছিলেন।
তুলসী লাহিড়ী
তুলসী লাহিড়ী (৭ এপ্রিল, ১৮৯৭ - ২২ জুন, ১৯৫৯) বিখ্যাত নাট্যকার, অভিনেতা, গ্রামোফোন কোম্পানির সুরকার, বাংলা ছায়াছবির জনপ্রিয় চিত্রনাট্যকার। নাটক রচনা ও অভিনয় দিয়ে নাট্য আন্দোলনের এক নতুন দিগন্ত উন্মোচিত করেছিলেন।
তাঁর জন্ম অবিভক্ত বাংলার রংপুর জেলা, বর্তমান গাইবান্ধা জেলার সাদুল্লাপুর উপজেলার নলডাঙ্গা গ্রামে। তাঁর পিতার নাম সুরেন্দ্রনাথ লাহিড়ী। পিতা ছিলেন রংপুরের ডিমলা এস্টেটের ম্যানেজার। তার জন্ম জমিদার পরিবারে।
বি. এ. ও বি. এল. পাস করে প্রথমে রংপুরে ও পরে কলকাতার আলিপুর কোর্টে ওকালতি। তাঁর রচিত দুইটি গান জমিরুদ্দিন খাঁ রেকর্ডিং করলে সাংস্কৃতিক অঙ্গনে পরিচিতি লাভ। কালে হিজ মাস্টার্স ভয়েস ও মেগাফোন গ্রামোফোন কোম্পানিতে সংগীত পরিচালক পদে নিযুক্তি লাভ। শুরু হলো অজস্র গান রচনা আর সুর সংযোজন। আইনব্যবসা ত্যাগ করে চলচ্চিত্র ও নাট্যাভিনয়ে যোগদান। নির্বাক যুগ থেকে শুরু করে বাংলা চলচ্চিত্রের সংগে কয়েক দশকের ঘনিষ্ঠতা ছিলো তাঁর। নাট্যরচনা, মঞ্চাভিনয় এবং পাশাপাশি চিত্রপরিচালক ও অভিনেতারূপে তাঁর অভিজ্ঞতা ছিলো ব্যাপক, সিদ্ধি ছিলো ঈর্ষাজনক। মার্ক্সের দৃষ্টি নিয়ে নাট্যরচনায় সার্থকতা লাভ। পঞ্চাশের মন্বন্তরের পটভূমিকায় গ্রাম বাংলার দরিদ্র মানুষের অভাব-অনটন দ্বন্দ্ব-সংঘাত ও তাদের উপর ধর্মীয় ও সামাজিক নিপীড়নের আলেখ্য অবলম্বনে "দুঃখীর ইমাম" (১৯৪৭) ও "ছেঁড়াতার" (১৯৫০) নাটক রচনা করে ব্যাপক সুনাম অর্জন। "মায়ের দাবি" (১৯৪১), "পথিক" (১৯৫১), "লক্ষ্মীপ্রিয়ার সংসার" (১৯৫৯) তাঁর অপরাপর নাটক। উত্তর বাংলার কৃষক সমাজের বাস্তব জীবনচিত্র এসব নাটকের উপজীব্য। পুঁজিবাদী সমাজব্যবস্থার অসারতা প্রমাণ করার উদ্দেশ্যে নাটক রচনায় আত্মনিয়োগ। কলকাতায় মৃত্যু। গানের জগতে তাঁর ঘনিষ্ঠতা ছিল নজরুল ইসলামের সংগে। তাঁর লেখা বহু গান এখন নজরুলগীতি বলে প্রচলিত আছে। সহস্রাধিক জনপ্রিয় বাংলা গানের এই গীতকারের কোনো গীতসংকলন নেই।
নাটকের নাম-
ব্যারাকপুর পুলিশ কমিশনারেট
ব্যারাকপুর পুলিশ কমিশনারেট বা ব্যারাকপুর সিটি পুলিশ হল পশ্চিমবঙ্গের ব্যারাকপুর মহকুমা এলাকার আইন শৃঙ্খলার রক্ষার্থে গঠিত একটি বিশেষ পুলিশ বাহিনি। ২০১২ সালের ২০ জানুয়ারি এই কমিশনারেট গঠিত হয়। এটি পশ্চিমবঙ্গ পুলিশের অঙ্গ এবং পশ্চিমবঙ্গ সরকারের স্বরাষ্ট্র মন্ত্রকের নিয়ন্ত্রণাধীন। উত্তর চব্বিশ পরগনা জেলা পুলিশ বিভাগকে ভেঙে এই কমিশনারেট তৈরি হয়েছে। এই কমিশনারেটের অধীনে ১২টি থানা রয়েছে। সঞ্জয় মুখোপাধ্যায় এই কমিশনারেটের প্রথম পুলিশ কমিশনার নিযুক্ত হন।
ব্যারাকপুর পুলিশ কমিশনারের প্রধান কার্যালয় ব্যারাকপুর শহরে অবস্থিত। এর দুটি বিভাগ–ব্যারাকপুর ও বেলঘড়িয়া। কমিশনারেটের মোট আয়তন ২৯৭ বর্গ কিলোমিটার। এর অধীনে আছে ১২টি থানা। পুলিশের ইন্সপেক্টর-জেনেরেলের সমতুল্য মর্যাদাসম্পন্ন একজন ইন্ডিয়ান পুলিশ সার্ভিস অফিসার এই কমিশনারেটের প্রধান হন। কমিশনারের সাহায্যার্থে দুজন সহকারী বা যুগ্ম কমিশনার থাকেন। দুই বিভাগের জন্য দুজন ডেপুটি পুলিশ কমিশনার থাকেন। গোয়েন্দা ও ট্র্যাফিক বিভাগ সহ অন্যান্য দফতরের দায়িত্বে থাকেন ডেপুটি সুপারইন্টেন্ডেন্টের সমতুল্য মর্যাদার অতিরিক্ত ডেপুটি পুলিশ কমিশনারেরা। থানার দায়িত্বে থাকেন ইনস্পেক্টর।
Barrackpore Traffic Police official website
পিয়েরে জোসেফ প্রুধোঁ
পিয়েরে জোসেফ প্রুধোঁ (১৮০৯-১৮৬৫) ফরাসী প্রাবন্ধিক, অর্থনীতিবিদ ও সমাজতাত্ত্বিক। তিনি ছিলেন ক্ষুদে বুর্জোয়ার তত্ত্বপ্রবক্তা ও নৈরাজ্যবাদের আদি তাত্ত্বিকদের একজন। তিনিই প্রথম নৈরাজ্যবাদ ও ফরাসী সিন্ডিক্যালবাদের তত্ত্ব রচনা করেন। তিনি বলেন সরকারের অবলুপ্তি আর শোষণের অবলুপ্তি একই সাথে চলবে। দুটি একই, অভিন্ন কাজ। তাঁর মতে রাজনৈতিকভাবে নয়, অর্থনৈতিকভাবে শ্রমিকদের নিজস্ব অর্থনৈতিক সংস্থা গড়ে তুলতে হবে। বৈপ্লবিক দিক থেকে বিকেন্দ্রীভূত এবং বহুকেন্দ্রিক সামাজিক ব্যবস্থা হবে তাঁর চরিত্র। তাঁর গ্রন্থ "সম্পত্তি কী" কার্ল মার্ক্স কর্তৃক প্রশংসিত হয়। তিনি প্রুধোঁকে রাজনৈতিক অর্থনীতির বিজ্ঞানসম্মত রচয়িতা বলে উল্লেখ করেন। মার্ক্সের পবিত্র পরিবার গ্রন্থে প্রুধোঁর প্রশংসা রয়েছে। কিন্তু প্রুধোঁর গ্রন্থ দারিদ্রের দর্শনকে বিরূপ সমালোচনা করে দর্শনের দারিদ্র গ্রন্থে মার্ক্স পরবর্তী সময়ে প্রুধোঁর কঠোর সমালোচক হয়ে ওঠেন। তিনি বলেন অর্থনৈতিক বর্গগুলি হলো তাত্ত্বিক ধারনা, সামাজিক উৎপাদন সম্পর্কের বিমূর্তকরণ। কিন্তু প্রুধোঁ এই সত্য উলটোভাবে দেখেছেন, যেমন ভাববাদী দার্শনিকেরা দেখে থাকেন।
জেমস এডওয়ার্ড রথম্যান
জেমস ই রথম্যান ইয়েল বিশ্ববিদ্যালয়ের বায়োমেডিকেল সায়েন্সেস এর অধ্যাপক এবং ইয়েল বিশ্ববিদ্যালয় মেডিকেল স্কুলের সেল বায়োলজি বিভাগের চেয়ারম্যান। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন।
রথম্যান ১৯৫০ সালের ৩ নভেম্বর ম্যাসাচুসেটসে জন্মগ্রহণ করেন। ইয়েল বিশ্ববিদ্যালয় থেকে ১৯৭১ সালে বিএ ডিগ্রি লাভ করেন এবং হার্ভার্ড বিশ্ববিদ্যালয় থেকে ১৯৭৬ সালে পিএইচডি ডিগ্রি লাভ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। তিনি ১৯৭৮ সালে স্ট্যানফোর্ড বিশ্ববিদ্যালয় এ সহকারী অধ্যাপক প্রাণরসায়ন বিভাগে যোগদান করেন। তিনি ১৯৮১ সালে সহযোগী অধ্যাপক এবং ১৯৮৪ সালে পূর্ণ অধ্যাপক পদে যোগদান করেন। ১৯৮৮ সালে প্রিন্সটন বিশ্ববিদ্যালয় এর মলিকুলার বায়োলজি বিভাগের অধ্যাপক পদে যোগদান করেন।
র‍্যান্ডি ওয়েন শেকম্যান
র‍্যান্ডি ওয়েন শেকম্যান একজন মার্কিন সেল বায়োলজিস্ট। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন।
শেকম্যান ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৭০ সালে বিএ ডিগ্রি লাভ করেন। ১৯৭৪ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি লাভ করেন।
ফ্রেঙ্কিসেক পোলাৎস্কি
ফ্রেঙ্কিসেক পোলাৎস্কি () (জুন ১৪, ১৭৯৮, হুদস্লেভিচ - মে ২৬, ১৮৭৬ প্রাগ) ছিলেন একজন চেক ইতিহাসবিদ ও রাজনীতিবিদ, এবং চেক জাতীয় রেনেসাঁর সবচেয়ে প্রভাবশালী ব্যক্তিত্ব যাকে জাতির পিতা হিসেবে সম্মান দেওয়া হয়।
ফ্রেঙ্কিসেক পোলাৎস্কি হুদস্লেভিচের উত্তর-পূর্ব অংশে মোরাভিয়ান গ্রামে জন্মগ্রহণ করেন যা বর্তমানে চেক প্রজাতন্ত্রের মোরাভিয়ান-সিলেসিয়ান অঞ্চলের অংশ। তার পূর্বপুরুষরা বেহেমিয়ান ব্রেথার্নের সদস্য ছিলেন। পোলাৎস্কির পিতা ছিলেন একজন স্কুল শিক্ষক এবং তার প্রচলিত কিছু শিক্ষা ছিল। পোলাৎস্কির পিতা তাকে ১৮১২ সালে ইভানগেলিক লুথারেন লেসিউমে পাঠান এবং পরবর্তীতে হাঙ্গেরিয়ান শহর ব্রাতিসলাভাতে শিক্ষা গ্রহণ করেন। ব্রাতিসলাভাতে তিনি ভাষাতত্ত্ববিদ পাভেল জে. সাফারিকের সাথে পরিচিত হন এবং ক্রমেই স্লোভানিক ভাষার একজন অপ্রতিদ্বন্দী ছাত্রে পরিনত হন। তিনি ১১টি ভাষায় দক্ষতা অর্জন করেন ও আরো কিছু সম্পর্কে জ্ঞানার্জন করেন।
কিছুকাল গৃহশিক্ষক হিসেবে জীবন অতিবাহিত করার পর তিনি ১৮২৩ সালে প্রাগে স্থায়ী হন। এখানে তিনি একজন ভালো বন্ধু খুঁজে পান যার নাম জোসেফ ডোবরোভস্কি যার সাথে অস্ট্রিয়ান সরকারের ভালো সম্পর্ক থাকার সুবাদে তিনি স্লোভাক ভাষার ছাত্র হিসেবে উষ্ণ আমন্ত্রন পান। ডোবরোভস্কি তাকে কাউন্ট স্টার্নবার্গ ও তার ভাই ফ্রান্সিসের সাথে পরিচয় করিয়ে দেন ও তারা দুজনেই বহেমিয়ান ইতিহাসের উৎসাহি পাঠক ছিলেন। কাউন্ট ফ্রান্সিস ছিলেন বহেমিয়ান জাদুঘর সোসাইটির প্রধান প্রতিষ্ঠাতা, যাতে তিনি বিভিন্ন ধরনের বহেমিয়ান নথি-পত্র দ্বারা সম্বৃদ্ধ করেছিলেন যা পরবর্তীতে গবেষণার কাজে প্রচুর সাহায্যে এসেছে।
মেগান ইয়াং
মেগান লিন ইয়াং (; জন্ম: ২৭ ফেব্রুয়ারি, ১৯৯০) ফিলিপিনো আমেরিকান সুন্দরী, অভিনেত্রী ও মডেল। তিনি মিস ওয়ার্ল্ড ফিলিপাইন খেতাব জয় করেন। পরবর্তীতে ২০১৩ সালে ইন্দোনেশিয়ার বালিতে অনুষ্ঠিত মিস ওয়ার্ল্ড প্রতিযোগিতার ৬৩তম আসরে মিস ওয়ার্ল্ডের মুকুট লাভ করেন। তিনিই হচ্ছেন প্রথম ফিলিপিনা, যিনি মিস ওয়ার্ল্ডের শিরোপা জয় করেছেন। বর্তমানে তিনি এবিএস-সিবিএন’স স্টার ম্যাজিকের সদস্য। বিশিষ্ট অভিনেত্রী লরেন ইয়াংয়ের বড় বোন তিনি।
ফিলিপিনো মা ও আমেরিকান বাবার সন্তান মেগান যুক্তরাষ্ট্রের ভার্জিনিয়া এলাকার আলেকজান্দ্রিয়ায় জন্মগ্রহণ করেন। দশ বছর বয়সে ফিলিপাইনের ওলঙ্গাপো সিটিতে পরিবারের সাথে চলে যান। তিনি তৃতীয় রিজিওনাল সায়েন্স হাই স্কুল থেকে মাধ্যমিক শিক্ষা সমাপণ করেন। বর্তমানে তিনি সুবিক বে ফ্রিপোর্ট জোনে অবস্থিত ডি লা সালে-কলেজ অব সেন্ট বেনিল্ডে ডিজিটাল ফিল্ম মেকিং বিষয়ে প্রশিক্ষণ নিচ্ছেন।
১৮ আগস্ট, ২০১৩ তারিখে সুন্দরী নির্ধারণী রাতে তাকে মিস ওয়ার্ল্ড ফিলিপাইন খেতাবে ভূষিত করা হয়। ২৩ বছর বয়সী অভিনেত্রী মেগান অন্য ২৪জন প্রতিযোগীদের মধ্যে সেরার মর্যাদা পান। এছাড়াও তিনি আরও ৬টি বিশেষ পুরস্কার লাভ করেন। শুরু থেকেই তাকে ২০১১ সালের মিস ওয়ার্ল্ড ১ম রানার আপ গুয়েনদোলিন রুয়াইজ এবং ২০১২ সালের মিস ওয়ার্ল্ডের শীর্ষ ১৫-তে অংশগ্রহণকারী কুইনরিচ রেহমানের পদাঙ্ক অনুসরণ করবেন বলে ধারণা করা হয়েছিল।
ইন্দোনেশিয়ায় অবতরণের পর শুরু থেকেই তাকে মিস ওয়ার্ল্ড মুকুটধারীদের অন্যতম সম্ভাব্য দাবীদার হিসেবে গণ্য করা হচ্ছিল। অতঃপর ১৯৫১ সালের পর প্রথম ফিলিপিনো হিসেবে মিস ওয়ার্ল্ডের খেতাব বিজয়ী হন। বিশ্বের ১২৬টি দেশের শীর্ষস্থানীয় প্রতিযোগীদের মধ্যে তিনি সেরা হিসেবে নির্বাচিত হন। প্রাথমিক পর্বেও তিনি "টপ মডেল প্রতিযোগিতায়" বিজয়ী হন, "মাল্টিমিডিয়া চ্যালেঞ্জে" চতুর্থ এবং "বিচ বিউটিতে" পঞ্চম স্থান অধিকার করেন। এছাড়াও ইয়াং মিস ওয়ার্ল্ড এশিয়া প্রতিযোগিতায় এশিয়া মহাদেশ থেকে "মহাদেশীয় সুন্দরী" হিসেবে শীর্ষস্থানীয় র‌্যাঙ্কপ্রাপ্ত হন।
মিস ওয়ার্ল্ড শিরোপাধারীদের তালিকা
নীচের তালিকায় মিস ওয়ার্ল্ড সুন্দরী প্রতিযোগিতায় অংশগ্রহণকারী নারীদের তালিকা দেয়া হলো:-
মার্জোরি ওয়ালেস নাম্নী এক সুন্দরী প্রতিযোগী ১৯৭৩ সালের মিস ওয়ার্ল্ড খেতাব অর্জন করেন। পরবর্তীতে কর্তৃপক্ষ মার্চ, ১৯৭৪ সালে মৌলিক শর্তাবলী পূরণে ব্যর্থ হওয়ায় তাঁর কাছ থেকে খেতাব কেড়ে নেয়া হয়। আয়োজকেরা প্রথম রানার-আপ ফিলিপাইনের ইভানগেলিন পাসকুয়ালকে বছরের বাকী সময়ের জন্য দায়িত্ব পালন দিতে চাইলে তিনি খেতাববিহীন অবস্থায় মিস ওয়ার্ল্ড হতে অপারগতা প্রকাশ করেন। এরপর আয়োজকমণ্ডলী দ্বিতীয় রানার-আপ জ্যামাইকার প্যাটসি ইউয়েনকে মিস ওয়ার্ল্ডের মর্যাদা দিয়েছিলেন।
টোমাস ক্রিস্টিয়ান জুডহোফ
টোমাস ক্রিস্টিয়ান জুডহোফ () (জন্ম ২২ ডিসেম্বর ১৯৫৫) হলেন একজন জার্মন জৈবরসায়নবিদ যিনি ২০১৩ সালে জেমস ই রথম্যান ও র‌্যান্ডি ডব্লিউ শ্যাকম্যানের সাথে যৌথভাবে চিকিৎসাবিদ্যায় নোবেল পুরস্কার লাভ করেন।
টোমাস জুডহোফ ১৯৫৫ সালের ২২ ডিসেম্বর গেটিংজেনে জন্মগ্রহণ করেন। জুডহোফ এসেন বিশ্ববিদ্যালয়, হার্ভার্ড বিশ্ববিদ্যালয় এবং গোটিঙেন বিশ্ববিদ্যালয়ে ঔষধবিদ্যায় পড়ালেখা করেন এবং ১৯৮২ সালে তার অভিসন্দর্ভ জমা দিয়ে এম ডি সনদ লাভ করেন।
থমাস গেরিজ মাশারেক
থমাস গেরিজ মাশারেক () (শুধু থমাস মাশারেক নামেও পরিচিত) (৭ মার্চ ১৮৫০ - ১৪ সেপ্টেম্বর ১৯৩৭), ছিলেন একজন অস্ট্রীয়-চেক রাজনীতিবিদ, সমাজকর্মী ও দার্শনিক, যিনি প্রথম বিশ্বযুদ্ধে চেকোস্লোভাকিয়ার অগ্রহী প্রতিষ্ঠাতা ও প্রথম রাষ্ট্রপতি। তিনি মূলত একটি গণতান্ত্রিক ফেডারেশনের মাধ্যমে অস্ট্রো-হাঙ্গেরীয় রাজতন্ত্রের সংস্কার কামনা করেছিলেন কিন্তু প্রথম বিশ্বযুদ্ধের সময় তিনি রাজতন্ত্রের উচ্ছেদসাধনে কাজ করেছিলেন এবং মিত্রশক্তির সাহায্যে পরবর্তীতে সফলতা লাভ করেন।
মাশারেক ক্যথোলিক প্রধান শহর হুদুনিন, মোরাভিয়ার (মোরাভিয়ান স্লোভাকিয়ার অংশ) একটি দরিদ্র পরিবারে জন্মগ্রহন করেন। তিনি তার শৈশব দক্ষিণ মোরাভিয়ার চেকোভিচ গ্রামে কাটান এবং পরবর্তীতে অধ্যয়নের জন্য ব্রনোতে চলে আসেন। তার পিতা জোসেফ মাশারেক ছিলেন একজন অশিক্ষিত স্লোভাক গাড়োয়ান (পরবর্তীতে গোমস্তা) এবং তিনি অস্ট্রিয়া-হাঙ্গেরির হাঙ্গেরিয়ান অংশ থেকে এসেছেন (১৯১৮ সালের পর স্লোভাকিয়ার পূর্ব অংশ চেকোস্লোভাকিয়ার অংশে পরিনত হয়)। মাশারেকের মা তেরেসি মাশারেকোভা ছিলেন স্লোভাক বংশদ্ভুত মোরাভিয়ান কিন্তু তিনি জার্মান শিক্ষা অর্জন করেছিলেন। তারা ১৫ আগস্ট ১৮৪৯ সালে বিয়ে করেন।
১৮৭২ থেকে ১৮৭৬ সাল পর্যন্ত ব্রনো ও ভিয়েনার গ্রামার স্কুলে অধ্যায়নের পর মাশারেক ভিয়েনা বিশ্ববিদ্যালয়ে যোগদান করেন। সেখানে তিনি ফ্রেন্জ বেনতানোর ছাত্র ছিলেন। ১৮৭৬ সালে একই বিশ্ববিদ্যালয় থেকে তিনি তার পিএইচডি ডিগ্রী অর্জন করেন এবং এখান থেকেই ১৮৮৯ সালে পুনর্বাসনের উপর থিসিস সম্পূর্ণ করেন। গবেষণার শিরোনাম ছিলে, Der Selbststmord als sociale Massenerscheinung der modernen Civilisation (আধুনিক সভ্যতায় আত্মহত্যা একটি সামাজিক গণ বিষয়)। ১৮৭৬ থেকে ১৮৭৯ এর মাঝামাঝি তিনি লিপজিং-এ অধ্যায়ন করেছিলেন।
ইতিমধ্যে, ১৫ই মার্চ ১৮৭৮ সালে তিনি ব্রুকলেনে চার্লোট গেরিজকে বিয়ে করেন। ১৮৮২ সালে তিনি চেক অংশের বিশ্ববিদ্যালয়, প্রাগ বিশ্ববিদ্যালয়ে দর্শনের অধ্যাপক হিসেবে যোগদান করেন। পরের বছর তিনি অ্যাথিনিয়াম নামে চেক সংস্কৃতি ও বিজ্ঞান বিষয়ক একটি ম্যাগাজিন প্রতিষ্ঠা করেন।
খ্রি-মা-লোদ-খ্র্ল-স্তেং
খ্রি-মা-লোদ-খ্র্ল-স্তেং () (রাজত্বকাল ৭০৫-৭১২) তিব্বতের সাম্রাজ্যের ইতিহাসে একমাত্র সাম্রাজ্ঞী যিনি নিজে সিংহাসনে আরোহণ করে তিব্বত শাসন করেন।
ব্রো গোষ্ঠীর খ্রি-মা-লোদ-খ্র্ল-স্তেং ছিলেন তিব্বত সম্রাট খ্রি-মাং-স্লোন-র্ত্সানের স্ত্রী ও সম্রাট খ্রি-দুস-স্রোং-ব্ত্সনের মাতা।
খ্রি-মা-লোদ-খ্র্ল-স্তেংয়ের পুত্র সম্রাট খ্রি-দুস-স্রোং-ব্ত্সন ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করে ৭০৪ খ্রিষ্টাব্দে খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন খ্রি-দুস-স্রোং-ব্ত্সনের অপর এক রাণী গা-তুনের পুত্র ল্হা-বাল-পো ৭০৪ খ্রিষ্টব্দে পিতার মৃত্যুর পর কিছুদিন জন্য তিব্বতের সিংহাসনে বসলেও ল্হা-বাল-পোকে সরিয়ে তাঁর পিতামহী সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনি নিজেই রাজত্ব করেন। অনেক তিব্বতবিদের মতে ল্হা-বাল-পোর মাতা গো-তুন এবং তাঁর মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা না যাওয়া পর্যন্ত খ্রি-ল্দে-গ্ত্সুগ-ব্ত্সান সিংহাসন লাভ করতে পারেননি।
জিনচেং গোংঝু
জিনচেং গোংঝু (চীনা: 金成) (মৃত্যু ৭৩৯ খ্রিষ্টাব্দ) একজন ট্যাং রাজবংশের রাজকুমারী ও তিব্বত সাম্রাজ্যের সাম্রাজ্ঞী।
ট্যাং সম্রাট ট্যাং ঝংজংয়ের পালিতা কন্যা রাজকুমারী জিনচেং গোংঝু ৭১০ খ্রিষ্টাব্দে তিব্বত সম্রাট খ্রি-দুস-স্রোং-ব্ত্সনের পুত্র ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। আবার অনেক ঐতিহাসিকের মতে পূর্ববর্তী সম্রাট ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তাঁর ভ্রাতা সম্রাট খ্রি-ল্দে-গ্ত্সুগ-ব্ত্সান তাঁকে বিবাহ করেন।
বৌদ্ধ ধর্মাবলম্বী জিনচেং গোংঝু চিং-বু-নাম-রা, কোয়া-চু-ইন-ব্রাগ-দ্মার, গ্রান-ব্জাং, খার-ব্রাগ ও স্মাস-গোং এই পাঁচ স্থানে বৌদ্ধবিহার নির্মাণ করেন। লি-য়ুল-লুং-ব্ত্সান-পা নামক গ্রন্থে উল্লেখ আছে যে ৭৩৭ খ্রিষ্টাব্দে কোন বৌদ্ধধর্ম বিরোধী রাজার ভয়ে খোটান থেকে কিছু বৌদ্ধ সন্ন্যাসী তিব্বত এলে জিনচেং গোংঝু তাঁদের আশ্রয় দেন। ৭৩৯ খ্রিষ্টাব্দে তিব্বতে গুটিবসন্তের প্রকোপ দেখা দিলে বহু তিব্বতী এবং জিনচেং গোংঝুর মৃত্যু হয়। এরফলে তিব্বতে বৌদ্ধধর্ম বিরোধী গোষ্ঠীরা খোটান থেকে আগত বৌদ্ধ সন্ন্যাসী এবং বৌদ্ধ ধর্মাবলম্বী সম্রাট খ্রি-ল্দে-গ্ত্সুগ-ব্ত্সান ও সাম্রাজ্ঞী জিনচেং গোংঝুকে দায়ী করে সাম্রাজ্যে বৌদ্ধধর্ম বিরোধী বিদ্রোহ শুরু করলে বৌদ্ধ সন্ন্যাসীরা তিব্বত থেকে পালিয়ে যান।
পিটার হিগস
পিটার ওয়ের হিগস এফআরএস (জন্ম: ২৯ মে, ১৯২৯) একজন ব্রিটিশ তাত্ত্বিক পদার্থবিদ এবং এডিনবরা বিশ্ববিদ্যালয়ের অ্যামিরেটাস অধ্যাপক।
১৯৬০ সালে ইলেক্ট্রোউইক তত্ত্বে ভগ্ন প্রতিসাম্য বিষয়ক একটি প্রস্তাবনার জন্য তিনি সবচেয়ে বেশি পরিচিত। তার এ প্রস্তাবনার মাধ্যমে অতিপারমাণবিক কণিকাসমূহের, বিশেষ করে ডব্লিউ ও জি বোসন কণিকার ভরের উৎস সম্পর্কে ধারণা পাওয়া যায়। হিগসের সমসাময়িক আরও কয়েকজন বিজ্ঞানে একই রকম প্রস্তাবনা রাখলেও এ প্রক্রিয়াটি হিগস কার্যপ্রণালী নামে পরিচিতি পায়। একই সাথে এই কার্যপ্রণালীটি হিগস বোসন নামে একটি নতুন কণার অস্তিত্ব সম্পর্কে ধারণা দেয় (যেটা "আধুনিক পদার্থবিদ্যায় সর্বাধিক অনুসন্ধানকৃত কণা" নামে পরিচিত)। ২০১৩ সালে তিনি ফ্রাঁসোয়া অ্যাংলার্টের সাথে যৌথভাবে পদার্থবিদ্যায় নোবেল পুরস্কার লাভ করেন।